Safet Sušić

Safet Sušić (s. 13. huhtikuuta 1955) on bosnialainen jalkapallovalmentaja ja entinen pelintekijä. == Ura pelaajana == Sušić aloitti pelaajauransa pienessä FK Krijavan joukkueessa, josta siirtyi 1971 FK Sarajevon organisaatioon. Hän debytoi seuran edustusjoukkueessa vuonna 1973 ja nousi joukkueen legendaaristen pelaajien joukkoon 1970-luvulla. Sušić tuli tunnetuksi armoitettuna pelintekijänä ja taitavana syöttelijänä. Vuonna 1979 hänet valittiin Jugoslavian parhaaksi urheilijaksi ja kaudella 1979–1980 hän onnistui myös voittamaan Jugoslavian liigan maalikuninkuuden 18 osumallaan. Samalla kaudella FK Sarajevo voitti myös mestaruushopeaa. Edustettuaan FK Sarajevoa yhdeksän kautta, 27-vuotias Sušić siiryti kesällä 1982 Paris Saint- Germainiin. Ranskassa hän teki läpimurtonsa myös Balkanin ulkopuolella ja vain harvoin vammoista kärsineenä pelasi upeita kausia myös yli 30-vuotiaana. Kaudella 1982–1983 hän voitti seuran kanssa Coupe de Francen ja tuli valituksi liigan parhaaksi ulkomaiseksi pelaajaksi. Kaiken kaikkiaan Sušić edusti PSG:tä 343 liigaottelussa yhdeksän kauden aikana ja on toiseksi eniten otteluita seuran paidassa pelannut pelaaja. Hän jätti seuran 36-vuotiaana 1991 ja pelasi uransa viimeisen kauden Red Starissa. Jugoslavian maajoukkueessa Sušić esiintyi vuosina 1977–1990 yhteensä 54 A-maaottelussa ja teki niissä 21 maalia. Hän oli mukana MM-kisoissa 1982 ja 1990 sekä EM-kisoissa 1984. Marraskuussa 2003 Sušić valittiin Bosnia ja Hertsegovinan parhaaksi pelaajaksi viimeisen 50 vuoden aikana. Golden Players take centre stage Vuonna 2010 France Footballin lukijat äänestivät hänet PSG:n historian parhaaksi pelaajaksi. Pape Sušić najbolji igrač u istoriji PSŽ-a == Saavutukset pelaajana == * Ranskan mestaruus: 1986 **Hopeaa: 1989 * Coupe de France: 1983 **Hopeaa: 1985 * Jugoslavian mestaruushopeaa: 1980 * MM-kilpailut **Puolivälierät: 1990 **1. kierros: 1982 * EM-1. kierros: 1984 * Jugoslavian paras pelaaja: 1980 * Ranskan liigan vuoden ulkomaalainen pelaaja: 1983 * UEFA Golden Award: 2003 == Ura valmentajana == Valmennusuransa Sušić aloitti Ranskassa AS Cannes'n joukkueessa, jota hän luotsasi 1994–1995. Sittemmin hän on tehnyt varsin pitkän uran Turkissa, jossa hän on valmentanut İstanbulsporia, Konyasporia, MKE Ankaragücüä, Çaykur Rizesporia sekä Ankarasporia. Lisäksi hän toimi vuosina 2000–2001 Al-Hilalin päävalmentajana Saudi-Arabiassa. Helmikuussa 2008 hän sai potkut Rizesporista Sušić pays for Rizespor slump ja siirtyi maaliskuussa Ankarasporin päävalmentajaksi. Ankaraspor turn to Sušić Joulukuussa 2009 Sušićista tuli Bosnia ja Hertsegovinan maajoukkueen päävalmentaja. Safet Susic is the new B&H; national football team manager Sušićin johdolla Bosnia ja Hertsegovina jatkoi hyviä esityksiään EM2012-karsinnoissa ja taisteli viimeisellä kierroksella lohkovoitosta Ranskan kanssa. Päätöskierroksella Ranska oli kuitenkin vahvempi 1–0 ja Bosnian oli tyytyminen jatkokarsintaan. Sušić and Bento expect to be pushed all the way Kotonaan Bosnia ja Hertsegovina pelasi maalittoman tasapelin Portugalia vastaan, mutta Lissabonissa se hävisi 6–2 eikä näin ollen selvinnyt lopputurnaukseen. Portugal beat Bosnia 6–2 to seal Euro spot Tammikuussa 2012 Sušić allekirjoitti MM-kisoihin 2014 ulottuvan jatkosopimuksen Bosnia ja Hertsegovinan liiton kanssa. Safet Susic prolonge Sušićin johdolla maajoukkue hävisi vain yhden MM-karsintaottelun ja selvisi ensimmäistä kertaa maan historiassa arvokisoihin. Lopputurnaus itsessään sujui kehnommin ja joukkueen tie jatkopeleihin katkesi tappioihin Argentiinalle ja Nigerialle. Viimeisessä paineettomassa ottelussaan Bosnia ja Hertsegovina nappasi arvokisahistoriansa ensimmäisen voiton kaatamalla Iranin 3–1. Iran's hopes of qualifying for the World Cup last 16 ended as they lost to already- eliminated Bosnia-Hercegovina MM-kisojen jälkeen Sušić allekirjoitti kaksivuotisen jatkosopimuksen Bosnia ja Hertsegovinan liiton kanssa. Susic prolonge deux ans comme sélectionneur de la Bosnie MM-kisojen jälkeen Bosnia ja Hertsegovinan pelit eivät kulkeneet. Sušićin suojatit aloittivat EM2016-karsinnat heikosti ja syksyn neljän karsintaottelun jälkeen kasassa oli vain kaksi pistettä. Maan jalkapalloliitto veti kehnoista tuloksista omat johtopäätöksensä ja erotti Sušićin marraskuun puolivälissä 2014. Bosnien vertraut nicht mehr auf Susic Heinäkuussa 2015 Sušićista tuli Ranskan Ligue 2:een pudonneen Evian TG:n päävalmentaja. Safet Susic a signé à Evian Bosnialainen ei onnistunut Evianissa odotusten lailla ja alkukaudesta tasapelien kanssa tuskaillut seura juuttui sarjan keskikastiin. Seura erotti hänet tammikuussa 2016, kun joukkue oli hävinnyt viisi edellisestä kuudesta ottelustaan. L'entraîneur d'Evian-TG Safet Susic limogé Tammikuussa 2017 Sušićista tuli Turkin Superliigan hännille pudonneen Alanyasporin päävalmentaja.Alanyaspor, Saffet Susiç ile anlaştı Bosnialaisen johdolla Alanyaspor nousi putoamisviivan alapuolelta pois ja säilytti sarjapaikkansa kauden päätteeksi neljän pisteen erolla. Joulukuussa 2017 seura erotti Sušićin, kun Alanyaspor majaili liigassa sijalla 13.Safet Susic n'est plus le coach d'Alanyaspor Kesäkuussa 2018 Sušićista tuli turkkilaisen Akhisar Belediyesporin päävalmentajana.Akhisarspor'da Safet Susiç dönemi Pesti päättyi potkuihin jo syyskuun puolivälissä Akhisarin hävittyä kolme pelaamastaan viidestä liigaottelusta.Akhisarspor sack manager after 5 games === Saavutukset valmentajana === *MM-kilpailut ***1. kierros: 2014 == Lähteet == Luokka:Bosniahertsegovinalaiset jalkapalloilijat Luokka:Bosniahertsegovinalaiset jalkapallovalmentajat Luokka:Vuonna 1955 syntyneet Luokka:Elävät henkilöt